
 24.5.2011
 BG
 Официален вестник на Европейския съюз
 L 136/48
 РЕГЛАМЕНТ ЗА ИЗПЪЛНЕНИЕ (ЕС) No 505/2011 НА СЪВЕТА
 от 23 май 2011 година
 за прилагане на Регламент (ЕО) No 765/2006 относно ограничителни мерки срещу президента Лукашенко и някои длъжностни лица на Беларус
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договорa за функционирането на Европейския съюз,
 като взе предвид Регламент (ЕО) No 765/2006 на Съвета от 18 май 2006 г. относно ограничителни мерки срещу президента Лукашенко и някои длъжностни лица на Беларус (1), и по-специално член 8а, параграф 1 от него,
 като има предвид, че:
 (1)
 На 18 май 2006 г. Съветът прие Регламент (ЕО) No 765/2006 относно ограничителни мерки срещу президента Лукашенко и някои длъжностни лица на Беларус.
 (2)
 С оглед на тежкото положение в Беларус и в съответствие с Решение за изпълнение 2011/301/ОВППС на Съвета от 23 май 2011 г. за изпълнение на Решение 2010/639/ОВППС относно ограничителните мерки срещу някои длъжностни лица на Беларус (2) в списъка на лицата, на които са наложени ограничителни мерки, съдържащ се в приложение IА към Регламент (ЕО) No 765/2006, следва да бъдат добавени още лица,
 ПРИЕ НАСТОЯЩИЯ РЕГЛАМЕНТ:
 Член 1
 Лицата, изброени в приложението към настоящия регламент, се добавят в списъка, съдържащ се в приложение IА към Регламент (ЕО) No 765/2006.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 23 май 2011 година.
 За Съвета
 Председател
 C. ASHTON
 (1) ОВ L 134, 20.5.2006 г., стр. 1.
 (2) Виж страница 87 от настоящия брой на Официален вестник.
 ПРИЛОЖЕНИЕ
 СПИСЪК НА ЛИЦАТА, ПОСОЧЕНИ В ЧЛЕН 1
 Имена
 (транскрипция на изписването на беларуски език)
 (транскрипция на изписването на руски език)
 Имена (изписване на беларуски език)
 Имена (изписване на руски език)
 Дата и място на раждане
 Длъжност
 1.
 Shykarou, Uladzislau
 Shikarov, Vladislav
 Шыкароў Уладзiслаў
 Шикаров Владислав
 Съдия от съда на Железнодорожни район във Витебск. Осъжда няколко протестиращи по време на апелативния процес, независимо от факта, че Първоинстанционният съд не ги е счел за виновни.
 2.
 Merkul, Natallia Viktarauna
 Merkul, Natalia Viktorovna
 (Merkul, Natalya Viktorovna)
 Меркуль Наталля Вiктараўна
 Меркуль Наталья Викторовна
 Дата на раждане:
 13.11.1964 г.
 Директор на гимназията в град Талков, Пукховичи район. На 27 януари 2011 г. уволнява Наталия Илинич, високо ценена учителка в гимназията, заради политическите ѝ убеждения и участието ѝ в събитията от 19 декември 2010 г.
 3.
 Akulich, Sviatlana Rastsislavauna
 Okulich, Svetlana Rostislavovna
 Акулiч Святлана Расцiславаўна
 Окулич Светлана Ростиславовна
 Дата на раждане:
 27.8.1948 г. или 1949 г.
 Съдия от съда в Пукховичи район. Неправомерно отхвърля иска на Наталия Илинич да бъде възстановена като учителка в гимназията в град Талков.
 4.
 Pykina, Natallia
 Pykina, Natalia
 (Pykina, Natalya)
 Пыкiна Наталля
 Пыкина Наталья
 Съдия от съда в Партизански район, отговаря за случая „Лиховид“. Осъжда г-н Лиховид, активист на „Движението за свобода“, на три и половина години затвор при строг режим.
 5.
 Mazouka, Siarhei
 Mazovka, Sergei
 (Mazovko, Sergey)
 Мазоўка Сяргей
 Мазовка Сергей / Мазовко Сергей
 Прокурор по случая „Дашкевич—Лобов“.